Lav et referat af nedenstående tekst:

Tekst:
AaB lægger op til endnu en handel, der kommer til at klække godt i klubkassen. Forleden solgte klubben Mikkel Kaufmann for et beløb i omegnen af 20-25 millioner kroner, og alt tegner til, at Oliver Abildgaard også er på vej væk fra klubben. For Aalborg Boldspilklub A/S har netop i en fondsbørsmeddelelse offentliggjort, at klubben er i forhandlinger med en anden klub om et salg af den 23-årige spiller, der har kontrakt med AaB frem til 2022. Et forestående salg er så tæt på, at spilleren bliver hjemme fra den træningslejr i Spanien, som AaB-truppen flyver på her til formiddag. Det har tidligere forlydt, at AaB har sagt nej til at et bud på Oliver Abildgaard på 10 millioner kroner i sommers. Den 23-årige Oliver Abildgaard står noteret for 91 officielle kampe for AaB og har scoret fire mål. Herudover har Oliver Abildgaard opnået 12 ungdomslandskampe for Danmark. Transfervinduet lukker i morgen.

Referat:
Oliver Abildgaard tager i første omgang ikke med på træningslejr i Spanien, fordi AaB forhandler med en anden klub om et salg af midtbanespilleren.